5 GENESIS 1 


TANGKABIN WORWOR SI KÁLÁU 
Pákán 1 
Ikain AEE 

1-5. Irá sang kápte be kálámul ái Káláu a longoi bát má 
bim. Kápte te táit be yatung, kuron masik a kis, má Tanyán 
ái Káláu a mon yatung i yátin lontas. Má Káláu a parai ngo 
“Na mon i talas,” ki ák ut i talas. Ki ái Káláu a mákái má 
a mák ilmi ngo talas a kuluk ki ák tar ngisán ngo bung. A 
long arsagil i kuron må talas ki ák tari ngisán kuron mai 
libung. Má ákte rah má kán mulán im ái Káláu ki a utngi ngo 
mulán bung á erei. 

6-8. Li Káláu a parai ngo na mon i armongoh i katbán tas 
ur a mi bát má ur a di lal sang ki ák ut ngorer, ki ái 
Káláu a utngi armongoh mai bát. Má ngo a rah i kán áruán im 
ki ák utngi ngo áruán bung á erei. 

9-10, Ái Káláu a parai ngo na ut i bim ki ák ut á bim má 
lontas a an ur i kes i kuir sár. 

11-13. Mái Káláu a parai ngo na mon i ur má tan matngan 
kábau na kopkom til atung i bim ki ák mon ngorer. Di no a 
mon i wán i di, má marán te utngin kábau má ur di kopkom 
mul. Má ngo a rah i kán átuil im ki ák utngi ngo átuil bung 
á erei. 

14-19. Mái Káláu a longoi a ru tilik talas, kes uri bung 
má kes uri libung, suri diara talsai naul matmatngan pokon. 
Má a longoi mátmátyah mul. Ái Kaláu a obop ditul suri da 
akiláng taul mas má taul itol má  kábungbung má libung mul. 
Má ngo a rah i kán atatin im ki ák utngi ngo atatin bung á 
erei. 

20-23, Ki Káláu a parai ngo “Na mon i isu má tan 
matmatngan tait di liu i lontas má tan man mul, má di no da 
káhkáh má dák marán, ki ák ut ngorer a parai. Má ngo a rah 
i E álimán im ki ák utngi ngo álimán bung á erei. 

21-25. Ái Káláu a parai ngo “Na mon i tan matmatngan 
rokoi no gengen má pakta mul má tan táit ngoro bor, pap, 


GENESIS 1,2 8 


pusi, má paul,” ki dik ut til i bim. Má di no di káhkáh má 
dik marán. i 

 1:29-30,2:9, Ki Káláu a tari bos pákán kábau no má tan 
matmatngan ur singin bos táit a liu suri da namnam on. 

26-28. Káláu a longoi kálámul, a longoi káláu má wák. A 
long diar ngoro ái sang. 


s 


Pákán 2 


1-25. Ái Káláu a long pasi bim ki ák longoi kálámul mai. 
Ák aunges ur i nisun kálámul ki ák liu á kálámul. Mái Káláu 
a utngi mam Adam. Ái Káláu a imai lala pokon. Ák lam pas 
Adam ák oboi yatung i katbán. Yatung i katbán pokon kes i 
dan má lulngán dan i balis á Eden. Yatung i katbán pokon 
mul a mon i a ru i kubauų kes i kubau án liu, ngo kálámul 
na ani kápnate mat, má kes kubau án mánán. 

Mái Káláu a parai si Adam, “Una ololoh i pokon må una 
namam i bos wán kubau minái katbán pokon, mái sár koyon 
una ani wán kábau án mánán. Ngo una ani wán kábau erei una 
mánán i mák ilmi táit a kuluk má táit a sápkin mul. 
Kápunate ani wán kábau erei. Ngo una ani, una mat.” 

Má tan rokoi má tan man má tan táit no ái Káláu a 
longoi mai bim mul a lam pas di no ur si Adam mái Adam a 
tar ngis di. Mái Káláu a parai, “Ái Adam ái masik. Kápate 
kuluk á ngorer. Ina long tekes i wák ur káyán. Má wák na 
tángni má na uri kán wák sang mul.” 

Mái Káláu a tari lala boptin si Adam má namur a long 
pasi kes i tuán rusun .mák longoi wák mai. Má namur ái Adam 
a pán, ái Káláu a long pasi wák ur i narsá Adam. Má ngo ái 
Adam a mákái ki ák gátnai, “Yáu sini? Yáu ngoro yau sár. Ái 
Káláu a long yáu til i yau sár má ina utung yáu ngo wák.” 
Má ngorer kálámul a an alar kákán mái mámán suri kis 

tiklik mam kán wák suri diara tukes. Ái Káláu a parai si 
diar ngo, “Na mon i nat gaur má gama kátlán i tan táit no.” 
Má kápkándiarte sulu, diar tu kunsin sár, má kápdiarte 
rumrum. 

Ái Káláu a mákái tan táit er a longoi mák mák ilmi ngo 
di lalah kuluk má a longoi erei i a won i bung. A ararai 
kán im ái Káláu má a aunges i a it á bung. Má a akiláng i 
bung erei ngo bung án aunges. 


Pakan 3 
Mulá Sa P s lá s Sodiarte t i Kálá 


1-7. i kanih tám mánán má tám agagur mul mák parai 
singin wák, Ngádáh? Ái Káláu a parai ngo koyon una ani wán 
te kubau til i pokon?” Má wák a parai singin, “Giurá ani 
tan wán kábau, mái sár koyon giura ani wán kubau erei i 


katbán pokon. Ngo giura kipi má ani giura mat. Má ngo giura 
tu top on mul giura mat.’ ” Mái kanih a paraj, “Kápte sang. 
Kápgaurate mat. Gaura mánán i mák ilmi táit a kuluk má 
sápkin, má ngorer gaura ngorer i Kåláu, má ngorer ái sang a 
mánán.” Má namur wák a mákái wán kábau erei ngo a kuluk 
suri namnam má a kon suri máng kipi má a ani må a tari mul 
si kán pup má ái mul a ani. Má ngo diaráte ani a talas i 
kándiar ol má diará mánán. Diar mák ilam diar ngo diar 
kunsin má diará baut arsaktai pákán kábau uri kándiar 
busek. 

8-21. I ronron ái Káláu a salsaliu i pokon. Mái Adam mai 
kán wák diar longrai irngán ái Káláu má diará punpunam i 
katbán tan kubau. Ái Káláu a kilkil, “Gaur ayá?” Mái Adam a 
kosoi, “Yau longra yáu mái sår yau mátut kabin ngo yau 
kunsin má ngorer yau: punpunam.” Ái Káláu a gátnai, Ngádáh u 

mánán ngoi ngo u kunsin? Ngádáh? U ani wán kubau erei yau 
tur kalar yáu ngo koyon una ani?” Ái Adam a kosoi, “Yáu u 
tari wák minái ur singing. Ái a tabar yau mai wán kábau má 
yak ani.” Mái Káláu a parai singin wák, “Suri dá u longoi 
matngan ngoromin?” Má wák a parai, “Kanih a agur tar yau ki 
yak ani wán kábau.” 

Káláu a parai singin kanih, “Kabin ukte longoi matngan 
ngoromin una seel mai balam tangrai bim. Má inái yau parai 
singim ngo rang kopkom i yáu má rang kopkom i wák diara 
kurtara. Ái yáu una kip tari iru singin natun wák. mái sár 

ái na suka páptai lulum.” 

Ái Káláu a parai singin wák, “Kabin ukte ani wán kábau 
una áslai rangrangas ngo una káhkáh, mái sár na mon i kam 
tilik nemem sang sur kam pup má ái na kátlán i yáu.” 

Ái Káláu a parai si Adam, “Kabin ukte longoi matngan 
ngoromin marán i tan sápkin ur na kopkom i kam pokon. Ngo 
kápunate songsong kápunate namnam, má una longoi ngorer 
pang i bung una mat. Yau long yáu mai bim ki una kaleng 
sang ur i bim.” 

Namur ái Káláu a kipi kápán rokoi ki ák longoi uri 
kándiar sulu má a sulu i diar. Mái Adam a tari ngisán wák 
ngo Ewa, sálán ngo “ái mám git no”. 

22-24. Ái Adam mái Ewa diar mánán i a kuluk má sápkin må 
ngorer ái Káláu a dos pala diar mák tur kalar diar ngo 
koyon diara ani wán kábau án liu Má Káláu a oboi tan tám 
ololoh yatung i risán pokon suri da ololoh i kábau án liu. 
Má a oboi mul i kes i is a ngoro kurmen kámnah. Ái Adam mái 
kán wák diará an alari lain pokon erei mái Adam a tur pasi 
im i lite kuir bim 

